CELEX: 62017TN0714
Language: da
Date: 2017-10-10 00:00:00
Title: Sag T-714/17: Sag anlagt den 10. oktober 2017 — Aeris Invest mod SRB

18.12.2017   
            
            
               DA
            
            
               Den Europæiske Unions Tidende
            
            
               C 437/42
            
         Sag anlagt den 10. oktober 2017 — Aeris Invest mod SRB
   (Sag T-714/17)
   (2017/C 437/49)
   Processprog: spansk
   
      Parter
   
   
      Sagsøger: Aeris Invest Sàrl (Luxembourg, Luxembourg) (ved advokaterne M. Roca Junyent, J. Calvo Costa, R. Vallina Hoset og A. Sellés Marco)
   
      Sagsøgt: Den Fælles Afviklingsinstans (SRB)
   
      Sagsøgerens påstande
   
   
               —
            
            
               Det fastslås, at Den Fælles Afviklingsinstans har pådraget sig et ansvar uden for kontraktforhold og pålægges at betale erstatning for den skade, som sagsøgeren har lidt som følge af SRB’s handlinger og undladelser, som har frataget ham de obligationer og værdipapirer, som han ejede i BANCO POPULAR ESPAÑOL S.A.
            
         
               —
            
            
               SRB tilpligtes at betale sagsøgeren følgende beløb i erstatning for det lidte tab (»det udestående beløb«):
               
                           —
                        
                        
                           Principalt en tilbagebetaling af de foretagne investeringer med et beløb på 113 022 558,44 EUR i Banco Popular-aktier eller
                        
                     
                           —
                        
                        
                           Subsidiært i forhold til det ovennævnte, et beløb på 93,74 millioner EUR eller
                        
                     
                           —
                        
                        
                           Mest subsidiært et beløb på 54,29 millioner EUR.
                        
                     
         
               —
            
            
               Det udestående beløb forhøjes med udligningsrenter fra den 7. juni 2017 til afsigelsen af dom i sagen.
            
         
               —
            
            
               Det udestående beløb forhøjes med morarenter regnet fra afsigelsen af den pågældende dom til fuld betaling af det udestående beløb, til den af Den Europæiske Centralbank fastsatte rentesats for primære refinansieringsoperationer, forhøjet med 2 %.
            
         
               —
            
            
               SRB tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Søgsmålsgrundene og de væsentligste argumenter er de samme som dem, der er gjort gældende i sag T-659/17, Vallina Fonseca mod SRB.